# Visualitzador de fonts

El &kfontview; és una aplicació per a veure i instal·lar fonts diferents:

- &TrueType; (`.ttf`)

- OpenType (`otf`, `.ttf`)

- &PostScript; type 1 (extensió de fitxer al &Windows; & OS/2 `.pfb`/`.pfm`; a &UNIX;/&Linux; `.pfa`/`.afm`)

- BDF (Bitmap Distribution Format, extensió de fitxer `.bdf`)

- PCF (Portable Compiled Format, extensió de fitxer `.pcf`)

Podeu utilitzar-lo com a programa independent per a previsualitzar i instal·lar una font baixada des d'Internet. A la vista prèvia, podeu comprovar que la font disposa de tots els caràcters que necessiteu.

A més, el &kfontview; es pot iniciar des del mòdul de &systemsettings; anomenat Gestió de les fonts per a utilitzar les àmplies capacitats de vista prèvia del &kfontview;.

De manera alternativa, podeu utilitzar el mòdul Gestió de les fonts per a instal·lar, eliminar, previsualitzar i gestionar totes les fonts del sistema.

Aplicació &kfontview; Aplicació &kfontview;

El &kfontview; mostra una Vista prèvia estàndard de la font en diverses mides diferents utilitzant un pangrama (una oració utilitzant cada lletra de l'alfabet, almenys una vegada). De manera que obteniu una bona idea de com es veurà. Des de la llista desplegable a la barra d'eines podeu triar tipus de vista prèvia addicionals:

- Tots els caràcters, mostra tots els caràcters proporcionats per la lletra tipogràfica en una sola mida.

- Bloc Unicode: L'estàndard Unicode organitza grups de caràcters en blocs

- Script Unicode: En Unicode, un script és una col·lecció de lletres i altres signes escrits utilitzats per a representar la informació textual en un o diversos sistemes d'escriptura

- Canvia el text: Utilitzant aquest botó s'obre el diàleg Cadena de vista prèvia en el qual podeu inserir un text definit per l'usuari. Aquesta característica permet comprovar que una font és compatible amb els caràcters que necessiteu.

Podeu utilitzar els botons de zoom o la roda del ratolí per a canviar la mida de la lletra en tots els tipus de vista prèvia.

En els modes de vista prèvia Bloc Unicode i Script Unicode es mostren consells informatius addicionals sobre un caràcter apuntat amb el punter del ratolí: La Categoria Unicode del caràcter i el valor en UCS-4, UTF-16, UTF-8 i com a Entitat decimal XML.

Per a instal·lar una font baixada des d'Internet, feu clic al botó Instal·la a la cantonada inferior dreta.

Podeu instal·lar la font per a ús personal perquè només resti disponible per a vosaltres o per a tots els usuaris del sistema, això últim requereix privilegis d'administrador.

Les fonts sovint es proporcionen en un format d'arxiu com `zip`. Obriu aquests arxius amb &ark;, el qual proporciona una vista prèvia senzilla de les fonts. Per a fer ús de les capacitats esteses del &kfontview;, extraieu les fonts i obriu-les al &kfontview;.

S'hauran de tornar a iniciar les aplicacions perquè utilitzin les fonts instal·lades recentment.