# El manual del &knetattach;

## Introducció

L'assistent &knetattach;, conegut afectuosament com a l'assistent de carpetes de xarxa, permet afegir i integrar amb facilitat diverses carpetes de xarxa amb el vostre escriptori &kde;. Si us plau, informeu de qualsevol problema o demaneu noves característiques al lloc web per a errors del &kde;.

## Ús del &knetattach;

Tal com podeu veure en la captura de pantalla de sota, l'assistent de carpetes de xarxa actualment us permet afegir quatre tipus de carpetes de xarxa: WebDav, &FTP;, unitats de xarxa &Microsoft; &Windows; (&Samba;) i SSH. A més, podeu escollir una connexió recent des del quadre de llista. Aquí podeu veure una captura de pantalla del &knetattach; Captura de pantalla

Finestra principal de l'assistent de carpetes de xarxa

### Afegir carpetes de xarxa

Les carpetes de xarxa es mostren en una localització especial del &konqueror; i &dolphin; anomenada carpeta virtual. Aquesta carpeta virtual serà accessible escrivint `remote:/` en la barra de localització o seleccionant Xarxa des del plafó Llocs. Aleshores podreu veure qualsevol carpeta que hagi estat prèviament afegida o utilitzar l'assistent per a afegir-n'hi de noves. Aquí podeu veure una captura de pantalla del &knetattach; Captura de pantalla

La carpeta virtual amb l'assistent de carpetes de xarxa

Parlant d'assistents, l'assistent de carpetes de xarxa pretén ser molt fàcil d'utilitzar. Després d'obrir-lo haureu de seleccionar el tipus de carpeta de xarxa a la qual voleu accedir. Quan aneu a la següent pantalla us caldrà omplir la informació que se us demani. El pas final és introduir el vostre nom d'usuari i la contrasenya d'accés per a la xarxa compartida a la qual heu decidit accedir.

A sota hi ha una llista de la informació que necessita l'assistent per a crear les carpetes de xarxa. Si una opció no està disponible per a una carpeta en particular, no haureu d'introduir-la. Per exemple, les carpetes de &Samba; no requereixen cap entrada Port.

Nom:

- Aquí és on heu d'indicar un nom per a la connexió de xarxa. Aquest tan sols està limitat per la vostra imaginació (o alfabet).

Usuari:

- Aquest és el nom d'usuari per a establir la connexió.

Servidor:

- Aquest serà l'adreça del servidor que intenteu afegir. Podrà ser una adreça IP o nom de domini.

Port:

- Aquí introduireu el número de port al qual voleu que es connecti. Usualment n'hi ha prou amb el valor predeterminat.

  No està disponible per a les carpetes de &Microsoft; &Windows; (&Samba;).

Carpeta:

- El camí cap a la carpeta amb la qual voleu connectar ha d'anar aquí.

Codificació:

- Utilitzeu els elements en aquest quadre de llistat per a seleccionar una codificació per a les connexions &FTP; i ssh.

Crea una icona per a aquesta carpeta remota

- Si aquesta casella està marcada, es crearà una icona permetent l'accés a través de la carpeta virtual remote:/. Si està sense marcar, la connexió serà possible, però no restarà accessible a través de remote:/.

  L'opció Connexió recent: us permet connectar amb l'últim punt de muntatge de la xarxa al que estàveu connectat utilitzant l'assistent s'hagi o no creat una icona.

Usa encriptatge

- Si està marcada, s'habilitarà la possibilitat de crear una connexió segura.

  Tan sols disponible per a carpetes WebDav.

## Vista ràpida al &knetattach;

Aquesta serà una vista ràpida a l'assistent de carpetes de xarxa. No badeu o us ho perdreu.

A sota podeu veure la finestra principal de l'assistent de carpetes de xarxa. Aquí escollirem el tipus de carpeta que volem afegir o connectar. La finalitat d'aquesta vista ràpida serà l'ús de l'&FTP;. Aquest conté la majoria de les opcions que trobareu utilitzant l'assistent.

Aquesta és una captura de pantalla de la finestra principal del &knetattach; Captura de pantalla

Bé, hem (almenys jo) decidit afegir una carpeta &FTP;. A sota podeu veure un exemple del tipus d'informació que necessitarem afegir al vostre servidor &FTP; particular. Després de completar-la premerem Desa i connecta i s'esperarà la màgia. O, si el vostre servidor requereix algun tipus de validació, se us demanarà abans de permetre-us connectar.

Captura de pantalla mostrant com afegir carpetes &FTP; utilitzant el &knetattach; Captura de pantalla

Ara ja estem tots connectats i podem navegar pel nostre nou recurs compartit. Perfecte!

Captura de pantalla de la carpeta &FTP; connectada Captura de pantalla

Per a tornar a veure totes les nostres carpetes de la xarxa és necessari escriure remote:/ en la barra de localització del &konqueror; o &dolphin;, o seleccionar Xarxa des del plafó Llocs.

Captura de pantalla de la carpeta virtual remote:/ amb la connexió afegida Captura de pantalla

Fins i tot podeu afegir noves carpetes des de la mateixa adreça utilitzant l'enllaç Afegeix una carpeta en xarxa. Això ens permet finalitzar la nostra vista ràpida. Us desitjo la millor de les sorts en les vostres pròpies aventures amb les carpetes en xarxa. ;-)

## Crèdits i llicència

&knetattach;

Copyright del programa 2004 &George.Staikos; &George.Staikos.mail;

Copyright de la documentació © 2005 &Orville.Bennett; &Orville.Bennett.mail;

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;